ग्याला पेरी

ग्याला पेरी (चीनी: 加拉白垒, अंग्रेज़ी: Gyala Peri) दक्षिणी-पूर्वी तिब्बत में यरलुंग त्संगपो महान घाटी के मुख पर स्थित एक पर्वत है। यह पारहिमालय पर्वतमाला और उसकी न्येनचेन थंगल्हा उपशृंखला का सदस्य है। यह नमचा बरवा पर्वत के पास (भारत में ब्रह्मपुत्र नदी कहलाने वाली) यरलुंग त्संगपो नदी के पार खड़ा हुआ है। नमचा बरवा के इतना क़रीब होने के कारण इसे कभी-कभी हिमालय के नमचा बरवा हिमाल का सदस्य भी गिन लिया जाता है हालंकि क़ायदे से यरलुंग त्संगपो के दूसरी पार के पहाड़ पारहिमालय पर्वतमाला के सदस्य समझे जाते हैं।"Nyainqêntanglha Shan - Peakbagger.com" . peakbagger.com. 2012 [last update]. Retrieved 2012-11-27.

 पहली चढ़ाई 
ग्याला पेरी को सफलतापूर्वक सबसे पहले १९८६ में एक जापानी पर्वतारोही दस्ते ने पहाड़ के उत्तरी मुख से चढ़ा था। उन्होने कुल मिलाकर पर्वत पर डेढ़ महीना गुज़ारा था। ग्याला पेरी पर अन्य कोई सफल अभियान ज्ञात नहीं है।Yoshio Ogata (1991). "A secret mountain" . Himalayan Journal (Mumbai: Himalayan Club) 49. Retrieved May 19, 2011.

 इन्हें भी देखें
पारहिमालय
नमचा बरवा
यरलुंग त्संगपो महान घाटी

 सन्दर्भ 

श्रेणी:तिब्बत के पर्वत
श्रेणी:पारहिमालय